Document ID: 31994R3024

KOMISSION ASETUS (EY) N:o 3024/94,
annettu 13 päivänä joulukuuta 1994,
lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 annetun neuvoston asetuksen (ETY) N:o 1442/88 soveltamista koskevista yksityiskohtaisista säännöistä annetun asetuksen (ETY) N:o 2729/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1), sellaisena kuin se on viimeksi muutettuna asetuksella (ETY) N:o 1990/93(2), ja erityisesti sen 9 a artiklan,
sekä katsoo, että
asetukseen (ETY) N:o 1442/88 tehtiin teknisiä järjestelyjä asetuksella (ETY) N:o 1990/93; määritettävät edellytykset, joista säädetään lisäpalkkion myöntämistä palstanvaihdon toteuttamiseksi koskevan asetuksen (ETY) N:o 1442/88 9 a artiklan 1 kohdan 1 alakohdassa, määritellään komission asetuksen (ETY) N:o 2729/88(3), sellaisena kuin se on viimeksi muutettuna asetuksella (EY) N:o 3255/93(4), 10 artiklassa,
tämä menettely perustuu viinitilojen ja -tarhojen uudelleenjärjestelytavoitteeseen palstan jakamisen ja/tai ympäristöongelmien välttämiseksi,
palstojen ennakkovaihtomenettelyä olisi yksinkertaistettava ja mukautettava kunkin jäsenvaltion erityistilanteisiin; tästä johtuen olisi muutettava asetus (ETY) N:o 2729/88, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2729/88 10 artiklan 2 ja 3 kohta seuraavasti:
"2 Jäsenvaltioiden on annettava komissiolle hyväksymistä varten tiedoksi menettely, jonka ne arvioivat toteuttavansa lopullista viininviljelyaloista luopumista koskevan palkkion myöntämistä koskevan asetuksen (ETY) N:o 1442/88 9 a artiklan 1 kohdassa tarkoitetun palstanvaihtojärjestelmän soveltamiseksi."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1994/1995 osalta suoritetuista lopullisista viininviljelyaloista luopumisista alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1994.

Labels: 3
6